text: Ok til fodbold-ægteskab
  05 marts 2011 kl. 08.23
  Dansk Boldspils Union har nu godkendt ansøgningen fra Vejle boldklub og Kolding FC om en fusion.
  Sidst i januar sagde DBU ellers nej, men nu er betingelserne for en fusion opfyldt. Godkendelsen af aftalen er dog betinget af nogle forhold. 
  Blandt andet at selskabet bag Kolding FC afvikles solvent,
  og at holdet sportsligt tvangsnedrykkes til Danmarksserien, skriver DBU på sin hjemmeside. 
  Det er dog kun en formsag lyder det fra fra Vejles direktør: 
  - Det er den udmelding, vi havde forventet, og det er vi selvfølgelig tilfredse med, så nu er det bare fuld fart fremad, udtaler ordførende direktør Henrik Tønder til Bold.dk
  